ai4bharat/Pralekha huggingface dataset:
पर्यावरण, वन एवं जलवायु परिवर्तन मंत्रालय
दिल्ली में सभी चिह्नित औद्योगिक इकाइयों तक उपलब्ध कराया गया स्वच्छ ईंधन 
राष्ट्रीय राजधानी क्षेत्र और उससे सटे इलाकों के लिए हाल में गठित वायु गुणवत्ता प्रबंधन आयोग ने अपनी प्राथमिकताओं में से एक के रूप में दिल्ली में औद्योगिक इकाइयों को स्वच्छ ईंधन पर लाने का बीड़ा उठाया है।
इसके तहत, पाइप्ड नैचुरल गैस  से संचालित किए जाने के लिए दिल्ली के 50 औद्योगिक क्षेत्रों में फैलीं 1,627 औद्योगिक इकाइयों की पहचान की थी। इसके लिए गेल, आईजीएल और दिल्ली राष्ट्रीय राजधानी क्षेत्र की सरकार के साथ आविधिक समीक्षा की गई थी।
अब इन चिह्नित 1,627 औद्योगिक इकाइयों के दरवाजे तक पीएनजी उपलब्ध करा दी गई है और 1,607 औद्योगिक इकाइयों ने ज्यादा प्रदूषण फैलाने वाले पारम्परिक ईंधनों की जगह पीएनजी का उपयोग शुरू कर दिया है। अभी भी एलपीजी पर चल रहीं बाकी 20 औद्योगिक इकाइयों के फरवरी, 2021 के अंत तक पीएनजी को अपनाने का अनुमान है।
इस प्रकार दिल्ली की सभी औद्योगिक इकाइयां स्वच्छ ईंधनों पर संचालित हो रही हैं।
उपभोक्ता कार्य, खाद्य एवं सार्वजनिक वितरण मंत्रालय
कैबिनेट ने सभी सरकारी योजनाओं में फोर्टिफाइड चावल के वितरण को मंजूरी दी
प्रधानमंत्री ने अपने स्वतंत्रता दिवस के भाषण में चावल के फोर्टिफिकेशन की घोषणा की थी
चावल के फोर्टिफिकेशन की पूरी लागत  भारत सरकार द्वारा वहन की जाएगी
यह फोर्टिफिकेशन देश के हर गरीब व्यक्ति को कुपोषण से मुक्ति और महिलाओं, बच्चों, स्तनपान कराने वाली माताओं में आवश्यक पोषक तत्वों की कमी को दूर करने के लिए पोषण प्रदान करेगा
भारतीय खाद्य निगम और राज्य की एजेंसियों ने आपूर्ति एवं वितरण के लिए पहले ही 88.65 एलएमटी फोर्टिफाइड चावल की खरीद कर ली है
प्रधानमंत्री श्री नरेन्द्र मोदी की अध्यक्षता में आर्थिक मामलों की मंत्रिमंडलीय समिति ने आज राष्ट्रीय खाद्य सुरक्षा अधिनियम  के तहत सभी राज्यों और केंद्र-शासित प्रदेशों  में लक्षित सार्वजनिक वितरण प्रणाली , समेकित बाल विकास सेवा , प्रधानमंत्री पोषण शक्ति निर्माण-पीएम पोषण [पूर्ववर्ती मध्याह्न भोजन योजना ] और भारत सरकार की अन्य कल्याण योजनाओं  में 2024 तक चरणबद्ध रूप से फोर्टिफाइड चावल की आपूर्ति के लिए अपनी मंजूरी दे दी है।
चावल के फोर्टिफिकेशन की पूरी लागत  जून, 2024 तक इसके पूर्ण कार्यान्वयन होने तक खाद्य सब्सिडी के हिस्से के रूप में भारत सरकार द्वारा वहन की जाएगी।
इस पहल के पूर्ण कार्यान्वयन के लिए निम्नलिखित तीन चरणों की परिकल्पना की गई है:
चरण- I: मार्च, 2022 तक पूरे भारत में आईसीडीएस और पीएम पोषण को कवर करना जो कार्यान्वयन के अधीन है।
चरण- II: उपर्युक्त चरण I के साथ-साथ मार्च 2023 तक सभी आकांक्षी और स्टंटिंग की समस्या से व्यापक रूप से प्रभावित जिलों  में लक्षित सार्वजनिक वितरण प्रणाली  और अन्य कल्याण योजनाएं ।
चरण- III: उपर्युक्त चरण II के साथ-साथ मार्च 2024 तक देश के शेष जिलों को कवर करना।
कार्यान्वयन के व्यापक प्रयासों के हिस्से के रूप में, खाद्य और सार्वजनिक वितरण विभाग राज्य सरकार/केंद्र-शासित प्रदेश, संबद्ध मंत्रालयों/विभाग, डेवलपमेंट पार्टनर्स, उद्योग, अनुसंधान संस्थानों आदि जैसे सभी संबंधित हितधारकों के साथ इको-सिस्टम से जुड़ी सभी गतिविधियों का समन्वय कर रहा है। भारतीय खाद्य निगम  और राज्य की एजेंसियां पहले से ही फोर्टिफाइड चावल की खरीद में लगे हुए हैं और अब तक आपूर्ति एवं वितरण के लिए लगभग 88.65 एलएमटी फोर्टिफाइड चावल की खरीद की जा चुकी है।
प्रधानमंत्री ने 75वें स्वतंत्रता दिवस  पर अपने संबोधन में चावल के फोर्टिफिकेशन के बारे में एक घोषणा की थी ताकि देश के हर गरीब व्यक्ति को कुपोषण से मुक्ति और महिलाओं, बच्चों, स्तनपान कराने वाली माताओं आदि में आवश्यक पोषक तत्वों की कमी को दूर करने के लिए पोषण प्रदान किया जा सके, जो उनके विकास में बड़ी बाधा है।
इससे पहले, 2019-20 से "सार्वजनिक वितरण प्रणाली के तहत चावल का फोर्टिफिकेशन और इसका वितरण" पर केंद्र प्रायोजित प्रायोगिक योजना को 3 साल की अवधि के लिए लागू किया गया था। ग्यारह  राज्यों - आंध्र प्रदेश, गुजरात, महाराष्ट्र, तमिलनाडु, छत्तीसगढ़, उत्तर प्रदेश, ओडिशा, तेलंगाना, मध्य प्रदेश, उत्तराखंड और झारखंड ने प्रायोगिक योजना के तहत अपने चिन्हित जिलों  में फोर्टिफाइड चावल का सफलतापूर्वक वितरण किया।
शिक्षा मंत्रालय
परीक्षा के तनाव से निपटनाः प्रधानमंत्री के साथ ‘परीक्षा पे चर्चा-2.0’ कल
छात्रों, अध्यापकों और माता-पिता के साथ प्रधानमंत्री की बातचीत
प्रधानमंत्री श्री नरेन्द्र मोदी कल नई दिल्ली के तालकटोरा स्टेडियम में भारत और विदेशी छात्रों, अध्यापकों और छात्रों के माता-पिता के एक बड़े वर्ग के साथ ‘परीक्षा पे चर्चा - 2.0’ के तहत बातचीत करेंगे। छात्रों, अध्यापकों और माता-पिता में न केवल इस खास कार्यक्रम में जोर-शोर से हिस्सा लेने की खुशी और उत्साह है, बल्कि वे सभी प्रधानमंत्री की मूल्यवान सलाह भी प्राप्त करना चाहते हैं। प्रधानमंत्री भी यह सुनिश्चित करना चाहते हैं कि छात्र तनाव रहित वातावरण में परीक्षा दे और बेहतर परिणाम देने के लिए किसी भी तरह के दबाव में न आयें।
यह कार्यक्रम कल 11 बजे पूर्वाह्न प्रसारित किया जायेगा और इसके सफल प्रसारण के लिए सभी तैयारियां पूरी हो चुकी हैं। इसे दूरदर्शन पर लाइव दिखाया जायेगा तथा अन्य टीवी चैनल भी इसका लाइव प्रसारण करेंगे। देशभर के विभिन्न राज्यों/केन्द्र शासित प्रदेशों से कार्यक्रम में हिस्सा लेने वाले राजधानी पहुंच चुके हैं। इस वर्ष 24 राज्यों/केन्द्र शासित प्रदेशों के कॉलेज छात्र भी कार्यक्रम में भाग लेंगे। देश भर से आये 2000 छात्र, अध्यापक और माता-पिता तालकटोरा स्टेडियम में ‘परीक्षा पे चर्चा – 2.0’ में भाग लेंगे।
इस कार्यक्रम में हिस्सा लेने के मद्देनजर इस वर्ष प्रधानमंत्री के साथ बातचीत करने के लिए 7 जनवरी से 17 जनवरी 2019 तक एक ऑन लाइन प्रतिस्पर्धा का आयोजन किया गया था, जिसके जरिये कक्षा नौ से 12 के छात्रों, स्नातक और परास्नातक कॉलेज छात्रों, उनके माता-पिता और अध्यापकों को चुना गया था। प्रतिभागियों ने वेबसाइट-www.mygov.in के जरिये प्रतिस्पर्धा में हिस्सा लिया था। इसके लिए निम्नलिखित विषय थे-
कक्षा 9 से 12 के छात्रों और स्नातक तथा परास्नातक कक्षाओं के छात्रों के लिए
- आकर्षक शीर्षक प्रतिस्पर्धा
ब) कक्षा 9 से 12 के लिए ‘मेरी प्रेरणा’ प्रतिस्पर्धा
स) स्नातक और परास्नातक कक्षाओं के लिए ‘मेरी सफलता का मंत्र’
अध्यापकों के लिए
अध्यापकों के विचार
माता-पिता के लिए
अपने परीक्षा-योद्धा से सीख
MyGov पोर्टल पर कुल 1,02,173 लोगों ने ऑनलाइन प्रतिस्पर्धा में हिस्सा लिया, जिनका विवरण सभी राज्यों और केन्द्र शासित प्रदेशों को भेज दिया गया था ताकि हर राज्य/केन्द्र शासित प्रदेश स्तर पर गठित चयन समिति 2000 प्रतिभागियों का अंतिम चयन कर सके।
पिछले वर्ष की परीक्षा पे चर्चा – 2018 के विपरीत इस वर्ष वेबसाइट www.mygov.in पर आयोजित प्रतिस्पर्धा में जीतने वाले छात्र, अध्यापक और माता-पिता ही प्रधानमंत्री के साथ तालकटोरा स्टेडियम में बातचीत कर सकेंगे।
पहली बार देशभर के छात्र और विदेशों में रहने वाले भारतीय छात्र कार्यक्रम में हिस्सा लेंगे, जबकि पिछले साल केवल दिल्ली/राष्ट्रीय राजधानी क्षेत्र के छात्रों को आमंत्रित किया गया था। विदेशों से हिस्सा लेने वालों में रूस, नाईजीरिया, ईरान, नेपाल, दोहा, कुवैत, सऊदी अरब और सिंगापुर जैसे देश शामिल हैं।
इस वर्ष 10 मिनट के एक सांस्कृतिक कार्यक्रम को भी शामिल किया गया है, जिसमें कला-उत्सव प्रतिस्पर्धा के विजेता छात्र , उनके माता-पिता और अध्यापक हिस्सा लेंगे।
मानव संसाधन विकास मंत्रालय द्वारा की गई पहलों पर एक लघु फिल्म दिखाई जायेगी जिसमें परीक्षा संबंधी तनाव को कम करने के लिए पिछले वर्ष की परीक्षा पे चर्चा के बाद उठाये गये कदमों की जानकारी दी जायेगी।
देशभर के और विदेशों के सभी सरकारी और सीबीएसई स्कूलों तथा उच्च शिक्षा संस्थानों/कॉलेजों में 29 जनवरी को कार्यक्रम के सीधे प्रसारण की व्यवस्था की जा रही है।
स्वास्थ्य एवं परिवार कल्याण मंत्रालय
भारत के सक्रिय मामलों में गिरावट जारी,3.32 लाख के नीचे पहुंचे
भारत में पिछले 17 दिनों से दैनिक मामलों की संख्या 40 हजार से कम दर्ज
पिछले 11 दिनों से दैनिक मृत्यु दर 500 से कम
देश में सक्रिय मामलों में गिरावट जारी का दौर जारी है। देश में कोविड के सक्रिय मामलों की संख्या आज 3,32,002 हो गई है। भारत में वर्तमान में कोविड के सक्रिय मामलों की संख्या के कुल मामलों का 3.34 प्रतिशत हिस्सा है।
भारत में पिछले 24 घंटों में केवल 26,382 व्यक्ति कोरोना से संक्रमित पाए गए है। पिछले 24 घंटों में 33,813 नए मरीज ठीक हुए हैं और जिसके चलते एक्टिव मामलों में 7818 की कमी आई है।
भारत में पिछले 17 दिनों से दैनिक मामलों की संख्या 40 हजार से कम दर्ज की जा रही है।
भारत में पिछले 7 दिनों में 10 लाख आबादी में कोरोना के नए मामले दुनिया में सबसे कम  हैं।
अभी तक कुल 94.5 लाख  मरीज ठीक हो चुके हैं। रिकवरी दर बढकर 95.21 प्रतिशत पर पहुंच गई है।
ठीक होने वाले नए मामलों में 76.43 प्रतिशत योगदान 10 राज्यों / केंद्र शासित प्रदेशों का है।
केरल में एक दिन में सर्वाधिक 5,066 मरीज स्वस्थ्य हुए हैं। वहीं इसके बाद महाराष्ट्र में 4,395और पश्चिम बंगाल में 2,965 मरीज स्वस्थ्य हुए हैं।
नए मामलों में से 75.84 फीसदी योगदान 10 राज्यों और केन्द्र शासित प्रदेशों का है।
केरल में सबसे अधिक दैनिक नए मामले 5,218दर्ज किए गए। इसके बाद महाराष्ट्र में 3,442 नए मामले और पश्चिम बंगाल में 2,289 नए मामले दर्ज किए गए।
पिछले 24 घंटों में 387मरीजों की मौत हुई है।
75.19 फीसदी नई मौतें दस राज्यों / केंद्र शासित प्रदेशों से हुई है। महाराष्ट्र में सबसे ज्यादा मौतें  हुई हैं जिसके बाद पश्चिम बंगाल और दिल्ली में क्रमशः 45 और 41 दैनिक मौतें हुई हैं।
भारत में पिछले कई दिनों से दैनिक मौतों में लगातार गिरावट देखी जा रही है। पिछले 11 दिनों सेहर रोज 500 से कम मौतें हो रही है।
भारत में पिछले 7 दिनों में प्रति 10 लाख आबादी में कोरोना से होने वाली मौतें दुनिया में सबसे कम हैं।
वित्त मंत्रालय
विनिमय दर अधिसूचना संख्या 70 /2022 - सीमा शुल्क 
सीमा शुल्क अधिनियम, 1962  की धारा 14 द्वारा प्रदत्त अधिकारों का उपयोग करते हुए, केन्द्रीय अप्रत्यक्ष कर एवं सीमा शुल्क बोर्ड की अधिसूचना संख्या 66/2022– सीमा शुल्क  दिनांक 4 अगस्त, 2022 का अधिक्रमण करते हुए, ऐसे अधिक्रमण से पूर्व की गई अथवा किए जाने से हटाई गई बातों को छोड़कर, केन्द्रीय अप्रत्यक्ष कर एवं सीमा शुल्क बोर्ड एतद् द्वारा यह निर्धारित करता है कि संलग्न प्रत्येक अनुसूची-I और अनुसूची-II के कॉलम  में विनिर्दिष्ट प्रत्येक विदेशी मुद्रा के भारतीय मुद्रा में और भारतीय मुद्रा के विदेशी मुद्रा की विनिमय दर 19 अगस्त , 2022 से वह प्रभावी दर होगी, जिसका उल्लेख आयातित और निर्यातित माल के संबंध में उक्त धारा के उद्देश्य के लिए कॉलम  में दी गई तत्संबंधी प्रविष्टि में किया गया है:-
अनुसूची-I
|
|
क्रं. संख्या.
|
|
विदेशी मुद्रा
|
|
भारतीय रूपये के समतुल्य विदेशी मुद्रा की प्रत्येक इकाई की विनिमय दर
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
ऑस्ट्रेलियाई डॉलर
|
|
56.45
|
|
54.10
|
|
2.
|
|
बहरीन दिनार
|
|
217.95
|
|
204.85
|
|
3.
|
|
कैनेडियन डॉलर
|
|
62.70
|
|
60.60
|
|
4.
|
|
चाइनीज युआन
|
|
11.90
|
|
11.55
|
|
5.
|
|
डेनिश क्रोनर
|
|
11.10
|
|
10.70
|
|
6.
|
|
यूरो
|
|
82.55
|
|
79.55
|
|
7.
|
|
हांगकांग डॉलर
|
|
10.35
|
|
10.00
|
|
8.
|
|
कुवैती दीनार
|
|
267.75
|
|
251.60
|
|
9.
|
|
न्यूज़ीलैंड डॉलर
|
|
51.35
|
|
49.05
|
|
10.
|
|
नार्वेजियन क्रोनर
|
|
8.35
|
|
8.05
|
|
11.
|
|
पौंड स्टर्लिंग
|
|
97.65
|
|
94.35
|
|
12.
|
|
कतरी रियाल
|
|
22.55
|
|
20.95
|
|
13.
|
|
सउदी अरब रियाल
|
|
21.90
|
|
20.55
|
|
14.
|
|
सिंगापुर डॉलर
|
|
58.60
|
|
56.65
|
|
15.
|
|
दक्षिण अफ्रीकी रैंड
|
|
4.95
|
|
4.65
|
|
16.
|
|
स्वीडिश क्रोनर
|
|
7.80
|
|
7.55
|
|
17.
|
|
स्विस फ्रैंक
|
|
85.35
|
|
82.15
|
|
18.
|
|
तुर्की लीरा
|
|
4.55
|
|
4.30
|
|
19.
|
|
यूएई दिरहम
|
|
22.35
|
|
21.00
|
|
20.
|
|
अमेरिकी डॉलर
|
|
80.50
|
|
78.80
अनुसूची-II
|
|
क्रम संख्या
|
|
विदेशी मुद्रा
|
|
भारतीय रूपये के समतुल्य विदेशी मुद्रा की प्रति 100 इकाइयों की विनिमय दर
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
जापानी येन
|
|
60.05
|
|
58.10
|
|
2.
|
|
कोरियाई वॉन
|
|
6.25
|
|
5.85
श्रम और रोजगार मंत्रालय
औद्योगिक श्रमिकों का उपभोक्ता मूल्य सूचकांक -सितम्बर, 2021
श्रम ब्यूरो, श्रम एवं रोज़गार मंत्रालय के संबद्ध कार्यालय द्वारा हर महीने औद्योगि कश्रमिकों के लिए उपभोक्ता मूल्य सूचकांक का संकलन सम्पूर्ण देश में फैले हुए 88 महत्वपूर्ण औद्योगिक केंद्रों के 317 बाजारों से एकत्रित खुदरा मूल्यों के आधार पर किया जाता है। सूचकांक का संकलन 88 औद्योगिक केंद्रों एवं अखिल भारत के लिए किया जाता है और आगामी महीने के अंतिम कार्यदिवस पर जारी किया जाता है। सितम्बर,2021 के लिए सूचकांक इस प्रेस विज्ञप्ति के माध्यम से जारी किया जा रहा है।
सितम्बर,2021 का अखिल भारत उपभोक्ता मूल्य सूचकांक  0.3अंक बढ़कर 123.3 अंकों के स्तर पर संकलित हुआ। 1-माह प्रतिशत परिवर्तन पर, इस सूचकांक में पिछले माह की तुलना में 0.24 प्रतिशत की वृद्धि रही जबकि एक वर्ष पूर्व इन्हीं दो महीनों के बीच 0.62 प्रतिशत की वृद्धि दर्ज की गई थी।
सूचकांक में दर्ज वृद्धि में अधिकतम योगदान ईंधन एवं प्रकाश समूह का रहा जिसने कुल परिवर्तन में 0.21प्रतिशत प्वाइंट्स का योगदान दिया।इसके विपरित मुख्यतः चावल, सेब, वाहन के लिए पेट्रोल, आदि ने सूचकांक में दर्ज वृद्धि को नियंत्रित करने का प्रयास किया।
श्री डी.पी.एस.नेगी,प्रधान सलाहकार,श्रम एवंरोजगार मंत्रालय ने कहा कि मदों जैसे कि रसोई गैस, जलाऊ लकड़ी और चिप्स, दियासलाई, पोल्ट्री चिकन, सरसों का तेल, बेंगन, सफेद चीनी,डॉक्टर/सर्जन की फीस, इत्यादि के मूल्यों में वृद्धि होने के कारण मुख्य रूप से सूचकांक में वृद्धि के लिए उत्तरदायी रहे।
केंद्र-स्तर पर हल्दिया के सूचकांक में अधिकतम 3.2 अंक की वृद्धि रही जिसके पश्चात तिरुनेलवेली और दार्जिलिंग प्रत्येक में 3.0 अंक की वृद्धि दर्ज की गई।अन्य 5 केंद्रों में 2 से 2.9 अंक,19 केंद्रों में 1 से 1.9 अंक तथा 36 केंद्रों में 0.1 से 0.9 अंक के बीच वृद्धि रही। इसके विपरीत, बोकारो में अधिकतम 1.8 अंक की गिरावट दर्ज की गई जिसके पश्चात चेन्नईमें1.7 अंक औरसेलम में 1.2 अंक की गिरावट दर्ज की गई। अन्य 19 केंद्रों में 0.1 से 0.9 अंक की कमी पाई गई। शेष 3 केंद्रों के सूचकांक स्थिर रहे।
सितम्बर,2021 के लिए मुद्रास्फीति दर पिछले महीने के 4.79 प्रतिशत तथा गत वर्ष के इसी माह के 5.62प्रतिशत की तुलना में 4.41प्रतिशत रहा। खाद्य-स्फीति दर पिछले माह के 4.83प्रतिशत एवं एक वर्ष पूर्व इसी माह के 7.51प्रतिशत की तुलना में 2.26प्रतिशत रहा।
इस माह के लिए वर्ष-दर-वर्ष मुद्रास्फीति की दर पिछले महीने के 5.62 प्रतिशत तथा गत वर्ष के इसी माह के 4.79 प्रतिशत की तुलना में 4.41 प्रतिशत रही। इसी प्रकार, खाद्य-मुद्रास्फीति दर पिछले माह के 4.83 प्रतिशत एवं एक वर्ष पूर्व इसी माह के 7.51 प्रतिशत की तुलना में 2.26प्रतिशत रही।
सी.पी.आई.- आई.डब्ल्यू. पर आधारित मुद्रास्फीति दर 
|
|
अखिल-भारत समूह-वार सूचकांक: अगस्त एवंसितम्बर,2021
|
|
क्र. सं.
|
|
समूह
|
|
अगस्त, 2021
|
|
सितम्बर, 2021
|
|
I
|
|
खाद्य एवं पेय
|
|
122.3
|
|
122.4
|
|
II
|
|
पान, सुपारी, तंबाकू एवं नशीले पदार्थ
|
|
139.1
|
|
140.8
|
|
III
|
|
कपड़े एवं जूते
|
|
121.0
|
|
121.5
|
|
IV
|
|
आवास
|
|
116.8
|
|
116.8
|
|
V
|
|
ईंधन एवं प्रकाश
|
|
153.1
|
|
156.9
|
|
VI
|
|
विविध
|
|
121.3
|
|
121.7
|
|
|
|
सामान्य सूचकांक
|
|
123.0
|
|
123.3
अक्तूबर, 2021 माह के लिए औद्योगिक श्रमिकों केउपभोक्ता मूल्य सूचकांक की अगली कड़ी मंगलवार, 30 नवम्बर, 2021 को जारी की जाएगी। यह कार्यालय की वेबसाईट www.labourbureaunew.gov.in पर भी उपलब्ध रहेगा।
वाणिज्य एवं उद्योग मंत्रालय
भारत ने नए देशों तक आम के निर्यात का विस्तार किया; जीआई प्रमाणित फजली आम बहरीन भेजा गया
भारत ने कोविड-19 महामारी की वजह से पैदा हुई ढुलाई संबंधी चुनौतियों के बावजूद इस सीजन में नए देशों तक आम के अपने निर्यात का विस्तार किया है। एक प्रमुख पहल, जोकिदेश के पूर्वी क्षेत्र से मध्य - पूर्व के देशों में खासतौर पर आम निर्यात क्षमता को बढ़ावा देगा, के रूप में पश्चिम बंगाल के मालदा जिले से प्राप्त जियोग्राफिकल आइडेंटिफिकेशन  प्रमाणित फजली नाम के आम की किस्म की एक खेप आज बहरीन निर्यात की गई। फजली आम की खेप को एपीडा द्वारा पंजीकृत डीएम इंटरप्राइजेज, कोलकाता द्वारा निर्यात और अल जजीरा समूह, बहरीन द्वारा आयात किया गया।
एपीडा गैर-पारंपरिक क्षेत्रों और राज्यों से आम के निर्यात को बढ़ावा देने के लिए कई कदम उठा रहा है। वह आम के निर्यात को बढ़ावा देने के लिए खरीदारों और विक्रेताओं के बीच आभासी बैठकें और फेस्टिवल आयोजित करता रहा है। बहरीन को भेजी गई इस खेप का सौदा एपीडा द्वारा कतर के दोहा में आम से संबंधित प्रचार कार्यक्रम आयोजित करने के कुछ दिनों बाद हुआ। इस प्रचार कार्यक्रम में पश्चिम बंगाल और उत्तर प्रदेश के जीआई प्रमाणित किस्म सहित नौ किस्मों के आम आयातक फैमिली फ़ूड सेंटर के स्टोर मेंप्रदर्शित किए गए थे।
जिन नौ किस्मों का निर्यात किया गया उनमें जीआई प्रमाणित खिरसापति , लखनभोग , फजली , दशहरी , आम्रपाली एवं चौसा  और लंगड़ा  शामिल हैं।
जून 2021 में, बहरीन में एक सप्ताह तक चलने वाले भारतीय आम प्रचार कार्यक्रम का आयोजन किया गया था।इसमें तीन जीआई प्रमाणित खिरसापति एवं लक्ष्मणभोग , जर्दालू  सहित आम की 16 किस्मों को प्रदर्शित किया गया था।
बहरीन में इस समूह के 13 स्टोरों के जरिए आम की इन किस्मों का बेचा गया। इन आमों को एपीडा में पंजीकृत निर्यातक द्वारा बंगाल और बिहार के किसानों से प्राप्त किया गया था।
एपीडा आम के निर्यात को बढ़ावा देने के लिए खरीदारों और विक्रेताओं के बीच आभासी बैठकें और फेस्टिवल आयोजित करता रहा है। इसने हाल ही में जर्मनी के बर्लिनमें ‘मैंगो फेस्टिवल’ का आयोजन किया था।
इस सीजन में पहली बार, भारत ने हाल ही में आंध्र प्रदेश के कृष्णा और चित्तूर जिले के किसानों से प्राप्त जीआई प्रमाणित बंगनपल्ली और सुरवर्णरेखा नाम के आम की एक अन्य किस्म के 2.5 मीट्रिक टन  की एक खेप भेजी है।
भारत में आम को 'फलों का राजा' भी कहा जाता है और प्राचीन शास्त्रों में इसे कल्पवृक्ष  कहा जाता था। भारत के अधिकांश राज्यों में आम के बागान हैं, लेकिन इस फल के कुल उत्पादन में बड़ा हिस्सा उत्तर प्रदेश, बिहार, आंध्र प्रदेश, तेलंगाना औरकर्नाटक का है। अलफांसो, केसर, तोतापुरी और बंगनपल्ली भारत से निर्यात की जाने वाली आम की प्रमुख किस्में हैं। आम का निर्यात मुख्य रूप से तीन रूपों - ताजा आम, आम का गूदा और आम का टुकड़ा - में होता है।
रक्षा मंत्रालय
युद्धाभ्यास वरुण- 2021 संपन्न
भारतीय और फ्रांसीसी नौसेना के बीच द्विपक्षीय अभ्यास 'वरुण-2021' का 19वां संस्करण दिनांक 27 अप्रैल 2021 को संपन्न हुआ।
युद्धाभ्यास वरुण उच्च स्तर का संचालन कायम करने और दोनों नौसेनाओं के बीच समन्वय मजबूत करने में महत्वपूर्ण रहा है। पिछले कुछ वर्षों में यह अभ्यास स्कोप में वृद्धि, भागीदारी के स्तर एवं सैन्य ऑपेरशन की जटिलता के मामले में परिपक्व हो गया है। अरब सागर में दिनांक 25 से 27 अप्रैल 2021 के बीच आयोजित इस अभ्यास में समुद्र में उच्च गति वाले नौसैनिक अभियानों का संचालन किया गया, जिसमें उन्नत वायु रक्षा और पनडुब्बी रोधी अभ्यास, क्रॉस डेक हेलीकॉप्टर लैंडिंग समेत तीव्र गति वाले फिक्स्ड एवं रोटरी विंग युद्धाभ्यास, सामरिक युद्धाभ्यास, सतह और हवाई हथियार विरोधी फायरिंग, अंडरवे रेपलेनिश्मेन्ट एवं अन्य समुद्री सुरक्षा अभियान शामिल हैं। दोनों नौसेनाओं की इकाइयों ने समुद्री क्षेत्र में शांति, सुरक्षा और स्थिरता को बढ़ावा देने के लिए एक एकीकृत बल के रूप में अपनी क्षमता प्रदर्शित करते हुए युद्ध-लड़ने के कौशल को धार दी एवं बेहतर बनाया।
समुद्री अभियानों को क्रियान्वित करने में दोनों नौसेनाओं की आम समझ अभ्यास की शुरुआत से ही स्पष्ट थी जिसमें पूरी योजना वर्चुअल मीटिंग के माध्यम से की गई थी और अभ्यास पूरी तरह से गैर-संपर्क प्रारूप में आयोजित किए गए थे।
जटिल अभ्यासों में निर्बाध समन्वय, युद्धाभ्यास का सटीक निष्पादन और सटीकता वरुण-2021 के संचालन की विशेषता है और इससे आपसी विश्वास, अंतर-संचालनीयता और दोनों नौसेनाओं के बीच सर्वश्रेष्ठ परिपाटियों को साझा करने एवं अधिक मजबूत बनाने में मदद मिली है।
भारतीय नौसेना का गाइडेड मिसाइल फ्रिगेट तरकश दिनांक 28 अप्रैल से 1 मई 2021 तक फ्रांसीसी नौसेना के कैरियर स्ट्राइक ग्रुप  के साथ उन्नत सतह, पनडुब्बी रोधी और वायु रक्षा अभियानों में भाग लेना जारी रखेगा।
प्रधानमंत्री कार्यालय
प्रधानमंत्री के भारत आगमन के बाद बेंगलुरु एचएएल हवाई अड्डे के बाहर गर्मजोशी से स्वागत के मौके पर उनके संबोधन का मूल पाठ
भारत माता की जय, भारत माता की जय,
भारत माता की जय, भारत माता की जय,
भारत माता की जय,
मेरे साथ आप एक नारा बुलवाइये, जय जवान – जय किसान, जय जवान – जय किसान,
आगे मैं एक और कह रहा हूं। मैं कहूंगा जय विज्ञान, आप कहेंगे जय अनुसंधान, जय विज्ञान – जय अनुसंधान, जय विज्ञान – जय अनुसंधान, जय विज्ञान – जय अनुसंधान, जय जवान- जय किसान, जय जवान – जय किसान, जय विज्ञान – जय अनुसंधान, जय विज्ञान – जय अनुसंधान, जय विज्ञान – जय अनुसंधान।
सूर्योदय की बेला हो और बैंगलुरु का ये नजारा हो, देश के वैज्ञानिक देश को जब इतनी बड़ी सौगात देते हैं, इतनी बड़ी सिद्धि प्राप्त करते हैं तो जो दृश्य मुझे आज बैंगलुरु में दिख रहा है, वो ही मुझे ग्रीस में भी दिखाई दिया। जोहन्सबर्ग में भी दिखाई दिया। दुनिया के हर कोने में न सिर्फ भारतीय विज्ञान में विश्वास करने वाले, भविष्य को देखने वाले, मानवता को समर्पित सब लोग इतने ही उमंग और उत्साह से भरे हुए हैं। आप सुबह-सुबह इतना जल्दी आए, मैं अपने आपको रोक नहीं पा रहा था। क्योंकि मैं यहां से दूर विदेश में था, तो मैंने तय किया कि भारत जाऊंगा तो पहले बैंगलुरु जाऊंगा, सबसे पहले उन वैज्ञानिकों को नमन करूंगा। अब इतनी दूर से आना था तो कब पहुचेंगे 5-50 मिनट इधर उधर हो जाता है। मैं यहां आदरणीय मुख्यमंत्री जी, उपमुख्यमंत्री जी, गर्वनर साहब उन सबको रिक्वेस्ट किया था, कि आप इतना जल्दी–जल्दी कष्ट मत उठाइये। मैं तो वैज्ञानिकों को प्रणाम करके चला जाऊंगा। तो मैंने उनको रिक्वेस्ट की थी लेकिन जब मैं विधिवत रूप से कर्नाटक आऊंगा जरूर मुख्यमंत्री जी, उप मुख्यमंत्री जी प्रोटोकॉल जरूर निभाएं। लेकिन उन्होंने सहयोग किया मैं उनका आभार व्यक्त करता हूं, अभिनंदन करता हूं।
साथियों,
ये समय यहां मेरे उद्बोधन का नहीं है, क्योंकि मेरा मन उन वैज्ञानिकों के पास पहुंचने के लिए बहुत उत्सुक है, लेकिन मैं आपका धन्यवाद करता हूं कि बैंगलुरु के नागरिक अभी भी उस पल को उमंग और उत्साह से जी कर के दिखा रहे हैं। इतनी सुबह-सुबह मैं देखता हूं छोटे-छोटे बच्चे भी मुझे नजर आ रहे हैं। ये भारत का भविष्य है। मेरे साथ फिर से बोलिए, भारत माता की–जय, भारत माता की – जय, भारत माता की – जय, जय जवान-जय किसान, जय जवान-जय किसान, जय जवान-जय किसान। अब जय विज्ञान – जय अनुसंधान, जय विज्ञान – जय अनुसंधान, जय विज्ञान – जय अनुसंधान, जय विज्ञान – जय अनुसंधान, जय विज्ञान – जय अनुसंधान,
बहुत-बहुत धन्यवाद साथियों।
रक्षा मंत्रालय
नौसेना उपप्रमुख  केन्या की यात्रा पर 
नौसेना उपप्रमुख  वाइस एडमिरल संजय महेंद्रू 21 से 23 जून 2023 तक केन्या की तीन दिवसीय आधिकारिक यात्रा पर हैं। उनकी यात्रा ऐसे समय हो रही है जब भारतीय नौसेना का जहाज सुनयना 9वें अंतर्राष्ट्रीय योग दिवस  समारोह के भाग के रूप में भारत सरकार की ओसियन रिंग ऑफ योग पहल के हिस्से के रूप में मोम्बासा में पोर्ट कॉल कर रहा है। 
डीसीएनएस ने 21 जून, 2023 को केन्या के रक्षा मंत्रालय के कैबिनेट सचिव महामहिम एडेन बेयर ड्यूले से मुलाकात की। बातचीत में दोनों मैरिटाइम पड़ोसियों के बीच ऐतिहासिक संबंधों पर प्रमुखता से प्रकाश डाला गया तथा द्विपक्षीय रक्षा संबंधों को मजबूत बनाने के अवसरों पर चर्चा की गई। उन्होंने केन्याई रक्षा बल  के चीफ ऑफ डिफेंस फोर्सेज जनरल फ्रैंसिस ओ ओगोल्ला से भी मुलाकात की। बातचीत के दौरान समुद्री क्षेत्र में समन्वित अभियानों को बढ़ाने तथा भारतीय नौसेना तथा केन्या की नौसेना के बीच अंतरक्षमता को सुदृढ़ बनाने के प्रमुख पहलुओं पर चर्चा की गई। संयुक्त और समन्वित ऑपरेशनों के माध्यमों से क्षेत्र में शान्ति, स्थिरता और अच्छी व्यवस्था बनाये रखने के महत्व की फिर से पुष्टि करते हुए समान मैरीटाइम चुनौतियों से निपटने और सहयोग करने की आवश्यकता पर भी प्रकाश डाला गया। डीसीएनएस ने नैरोबी में जीएलओसीईपीएस  के सदस्यों से भी बातचीत की।
वाइस एडमिरल महेंद्रू मोम्बासा के मंटोंगवे नेवल बेस जाएंगे और केन्या के नौसेना मुख्यालय  में केन्या की नौसेना के कमांडर से बातचीत करेंगे। डीसीएनएस चीफ ऑफ डिफेंस फोर्सेज, केडीएफ के साथ दोनों देशों की नौसेनाओं के बीच चल रहे मैरीटाइम पार्टनरशिप एक्सरसाइज  की हार्बर फेज की गतिविधियों को देखेंगे और आईएनएस सुनयना के चालक दल से भी बातचीत करेंगे। उन्हें मोम्बासा में केन्या नेवल ट्रेनिंग कॉलेज तथा केन्या शिपयार्ड लिमिटेड के विषय में अवगत कराया जाएगा।
नौसेना प्रमुख की यह यात्रा केन्या और भारत के बीच मज़बूत और दीर्घकालिक संबंध की पुष्टि करती है और यह यात्रा केन्या के साथ, विशेषकर मैरीटाइम क्षेत्र में, द्विपक्षीय रक्षा सहयोग को और मजबूत बनाएगी।
उप राष्ट्रपति सचिवालय
कारगिल विजय दिवस पर सदन में उपराष्ट्रपति और राज्यसभा के सभापति का वक्तव्य
माननीय सदस्यगण, आज कारगिल विजय दिवस की चौबीसवीं वर्षगांठ है। वर्ष 1999 में आज ही के दिन हमारे वीर जवानों ने अपने अदम्य साहस और दृढ़ संकल्प से कारगिल में घुसपैठियों को हमारी सीमा से खदेड़ दिया था।
आइए हम कारगिल युद्ध में शहीद हुए लोगों के प्रति कृतज्ञतापूर्वक अपना सिर झुकाएं। साथ ही हमारी सेनाओं और कर्मियों को भी सलाम जो हमारे राष्ट्र के लिए सर्वोच्च बलिदान देने के लिए हमेशा तैयार रहते हैं।
हमारे बहादुर सैनिकों ने अनुकरणीय व अपने अदम्य साहस से, दुर्गम इलाकों और बेहद प्रतिकूल मौसम का सामना करते हुए दुश्मन को परास्त किया। उनकी बहादुरी की गाथा हमें हर दिन देश की सेवा के लिए प्रेरित और प्रेरित करती रहती है।
माननीय सदस्यों, आइए कारगिल विजय दिवस मनाते हुए अपने बहादुर सैनिकों के सर्वोच्च बलिदान को याद करें। यह हमारे लिए भारत को सर्वोपरि रखने के लिए स्वयं को पुनः समर्पित करने का भी अवसर है।
इस प्रतिष्ठित सदन की ओर से और अपनी ओर से, मैं हार्दिक कृतज्ञता व्यक्त करता हूं और हमारे सैनिकों को भावभीनी श्रद्धांजलि अर्पित करता हूं। मैं सदस्यों से अनुरोध करता हूं कि वे अपने स्थान पर खड़े होकर हमारे बहादुर सैनिकों की स्मृति में सम्मान स्वरूप मौन रखते हुए श्रद्धांजलि अर्पित करें।